Document ID: 32005R1691

KOMISIJAS REGULA (EK) Nr. 1691/2005
(2005. gada 14. oktobris)
par ķiploku ievešanas atļauju izdošanu attiecībā uz ceturksni, kas sākas 2005. gada 1. decembrī un ilgst līdz 2006. gada 28. februárim
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopējo organizāciju (1),
ņemot vērā Komisijas 2002. gada 2. aprīļa Regulu (EK) Nr. 565/2002, ar kuru paredz to, kā pārvaldāmas tarifa kvotas, un ievieš izcelsmes apliecības no trešām valstīm ievestiem ķiplokiem (2), un jo īpaši tās 8. panta 2. punktu,
tā kā:
(1)
Daudzumi, attiecībā uz ko tradicionālie ievedēji un jaunie ievedēji iesnieguši atļaujas pieteikumus 2005. gada 10. un 11. oktobrī saskaņā ar Regulas (EK) Nr. 565/2002 5. panta 2. punktu, pārsniedz daudzumus, kas ir pieejami attiecībā uz produktiem ar izcelsmi Ķīnā un visās trešās valstīs, izņemot Argentīnu.
(2)
Daudzumi, attiecība uz ko jaunie ievedēji iesnieguši atļaujas peiteikumus 2005. gada 10. un 11. oktobrī saskaņā ar Regulas (EK) Nr. 565/2002 5. panta 2. punktu, pārsniedz daudzumus, kas ir pieejami attiecībā uz produktiem ar izcelsmi Argentīnā.
(3)
Tādējādi ir jānosaka, kādā mērā 2005. gada 13. oktobrī Komisijai nodotos atļauju pieteikumus var apmierināt, un pa ievedēju kategorijām un produktu izcelsmes vietām jāparedz datumi, līdz kuriem atļauju izdošana ir jāpārtrauc,
IR PIEŅĒMUSI ŠO REGULU.
1. pants
Ievešanas atļauju pieteikumus, kas saskaņā ar Regulas (EK) Nr. 565/2002, 3. panta 1. punktu iesniegti 2005. gada 10. un 11. oktobrī un Komisijai nodoti 2005. gada 13. oktobrī, apmierina atbilstoši pieprasīto daudzumu procentuālajām daļām, kas norādītas šīs regulas I pielikumā.
2. pants
Attiecībā uz attiecīgās kategorijas ievedējiem un izcelsmes vietām ievešanas atļauju pieteikumus saskaņā ar Regulas (EK) Nr. 565/2002 3. panta 1. punktu ceturksnim, kas sākas 2005. gada 1. decembrī un ilgst līdz 2006. gada 28. februárim, kuri iesniegti pēc 2005. gada 11. oktobra un pirms dienas, kas norādīta šīs regulas II pielikumā, noraida.
3. pants
Šī regula stājas spēkā 2005. gada 15. oktobrī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 14. oktobrī

Labels: 3
17